MUNICIPIUL SATU MARE
CABINET VICEPRIMAR
Nr. 42779/16.07.2026

      Băbțan Raul Gabriel, Viceprimar al Municipiului Satu Mare, 
      În temeiul  prevederilor art. 136 alin.(1) din Ordonanța de Urgență a Guvernului      nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect:
 „ însușirea documentației cadastrale de primă înregistrare a unui imobil teren în suprafață de 11 346 mp,  cu destinația de drum ”, proiect în susținerea căruia formulez prezentul,	
                                      REFERAT DE APROBARE

          Necesitatea promovării acestui proiect de hotărâre rezultă din obligația autorității administrației publice locale de a asigura evidența tehnică și juridică actualizată a bunurilor aparținând domeniului public al unității administrativ-teritoriale, precum și din necesitatea înscrierii acestora în sistemul integrat de cadastru și carte funciară.     
          Luând în considerare cele de mai sus, este necesară însușirea documentației cadastrale de primă înregistrare a imobilului teren care face obiectul prezentului proiect de hotărâre. Acesta urmează să primească numere cadastrale noi și va fi înscris definitiv în carte funciară nou înființată a Municipiului Satu Mare, proprietar Municipiul Satu Mare - domeniul public. 
          Față de cele expuse mai sus, văzând prevederile art. 29 alin. (2) lit. c) din OUG nr.57/2019 privind Codul administrativ, cu modificările și completările ulterioare, potrivit cărora consiliul local are printre atribuții și administrarea domeniului public/privat, propun spre aprobare Consiliului Local, proiectul de hotărâre în forma prezentată de executiv.                                         
                                                Iniţiator proiect,
                                                     Viceprimar
                                              Băbțan Raul Gabriel

